Konkurransetilsynet ila Tine et gebyr på 45 millioner kroner, en avgjørelse Tine var uenig i, og dermed havnet saken i rettssystemet. I Oslo tingrett ble Tine frifunnet for bruddene på konkurranseloven, men avgjørelsen ble anket av Konkurransetilsynet. I lagmannsretten ble Tine dømt for opptredenen i forhandlingene med Rema, men frifunnet for tilsvarende opptreden overfor Ica og for konkurransebegrensende samarbeid. Høyesteretts ankeutvalg har avgjort at Tines anke over dommen fra lagmannsretten tillates fremmet.